Am avut un interes deosebit pentru anumiţi artişti, cu siguranţă.
Și în multe cazuri, era vorba de artiști care au trăit într-un alt secol.
Îmi place ce a spus Picasso la un moment dat.
„Sunt tineri care îmi par mai bătrâni decât unii artiști morți de secole.”
(Râsete) A fost bună asta.
Lucrările unor artiști morți de secole par să coincidă în totalitate
intereselor tale de moment, aşa că te interesezi de ei.
Le cauți lucrările. Eu am bătut cale lungă pentru a vedea expozițiile lui Claude Lorrain,
ale lui Jacob Van Ruisadael sau Constable și mulţi alţii.
Pe Turner l-am cam evitat. Nu credeam că e bun deloc,
Apoi, încercând într-o zi să pictez fumul și aburii unei fabrici din Pittsburg,
mi-am zis, „Doamne, tipul ăla, Turner, a fost un adevărat maestru al acestor vapori.”
Constable zicea că Turner are niște lucrări frumoase ce par
a fi pictate din aburi. Și e exact așa. Avea dreptate.
Nu cunosc tehnica picturii lui Ruisdael.
Nu aș putea picta ca Ruisdael mai bine decât un om de pe lună.
Nu știu nimic despre emailare, nu o folosesc deloc.
Sunt un pictor direct - pun vopseaua direct pe pânză.
Dacă nu e bine, o iau jos și încerc să o așez diferit.
Nu aștept să se usuce ca mai apoi să pun un alt strat, și tot așa.
Nu lucrez în felul acesta.
Așa că nu mă leagă nimic de acești pictori.
Doar că îmi sunt utili și mă stimulează.
Erau ca niște provocări pentru mine. Mă întrebam dacă aș putea să fac asta la fel de bine.
Aşadar, nu am acces la tehnica acestor pictori
dar am acces la ceea ce transmit picturile lor.